Kurat më premtuese kundër kancerit
Presidenti Obama njoftoi një nismë të re të qeverisë amerikane për të mbështetur kërkimet kundër kancerit, me synimin për të gjetur një kurë për sëmundjen
Presidenti Obama bëri thirrje për përparime më të shpejta në shkencë dhe në zhvillimin e burimeve të pastra të energjisë. Ai tha se SHBA mund të bëhet vendi që do të kurojë kancerin një herë e përgjithmonë: tha Presidenti. Nënpresidenti Joe Biden, i cili, siç e tha presidenti, ka bërë një fushatë të fortë për të mobilizuar një vëmendje më të madhe në luftë ndaj kancerit, pati djalin e tij të madh i cili vdiq vjet nga një tumor në tru. Nisma e Presidentit Obama vjen në një kohë kur shkenca ka shënuar suksese të mëdha jo vetëm në njohjen dhe kontrollin e disa llojeve të kancerit, por edhe në kurimin e plotë të disa prej tyre. Në pjesën e dytë të ciklit mbi luftën kundër kancerit, njihemi me disa nga kurat më premtuese për parandalimin dhe shërimin e kësaj sëmundjeje. Diagnostikimi me kancer është një moment i frikshëm për pacientin. Edhe në rastet optimale, trajtimi prej dekadash shoqërohej me ndërhyrje kirurgjikale, ose terapi me rreze apo kimoterapi me pasoja anësore mjaft të rënda për pacientin. Por në shumë raste diagnostikimi me kancer, nuk nënkupton automatikisht tumor malinj, pasi një pjesë e mirë e tumoreve nuk përbëjnë rrezik për jetën apo shëndetin. Ky fakt po ndryshon metologjinë në diagnostikim. E ardhmja nuk do të jetë më mjekim standart për një kancer të caktuar, por modifikim i kurës dhe regjimit mjekësor për çdo pacient individual. Dr. Elizabeth Platz është studiuese në Qendrën Kërkimore kundër Kancerit Sidney Kimmel në Universitetin Johns Hopkins. Diagnostikimi i hershëm i llojeve më agresive të kancerit, dhe mundësisht i qelizave kanceroze para shfaqjes së sëmundjes, ofron edhe shpresat më të mëdha për një rezultat sa më pozitiv për pacientin, thotë Dr. Platz. . Metodat më agresive të kurimit, si heqja kirurgjikale e masës kanceroze apo trajtimet me kimoterapi, rreze, ose ilaçe për të shkatërruar qelizat kanceroze vazhdojnë të jenë metodat më të përhapura të trajtimit, por përpjekjet e fundit po përqëndrohen në një qasje tjetër, stimulimin e vetë sistemin imunitar. Dr. Richard Nelson drejton Qendrën Kërkimore kundër Kancerit në Universitetin Johns Hopkins. Procesi bazohet në modifikimin e gjeneve të vetë pacientit, duke i shndërruar qelizat normale në të ashtu-quajturat qelizat T – një formë super-qelizash që vihen në sulm kundër kancerit. E gjithë kjo falë arritjeve të gjenetikës e cila u ka dhënë mjekëve mundësi të ndërhyjnë direkt në gjenet ku shfaqen devijimet e lidhura me kancerin. Dr. Elizabeth Platz është e interesuar në terapi kundër kancerit të prostatës: Kurimi i plotë i kancerit mbetet ende një shpresë për të ardhmen. Në realitetin aktual, kancerat më agresivë si kanceri i lëkurës, të diagnostikuar në fazë të avancuar janë vdekjeprurës në mbi 80% të rasteve edhe në vende të zhvilluara si Shtetet e Bashkuara. Por mjekët shprehen optimistë me ritmet e përmirësimit krahasuar me pak vite më parë, falë ilaçeve të reja dhe imuno-terapisë. Dr. Nelson shpjegon: Për momentin shumë nga këto terapi janë në fazat eksperimentale dhe ofrojnë pak shpresë për ata pacientë të diagnostikuar me format më agresive të sëmundjes. Për këta individë vëmendja është tek terapi që përmirësojnë cilësinë e jetës duke reduktuar dhimbjet dhe efektet anësore të kurave.